**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL A. MATUZO SKYRIMO Į KlAIPĖDOS „smeltės“ progimnazijos DIREKTORIAUS PAREIGAS“**

**1. Sprendimo projekto esmė, tikslai ir uždaviniai.**

2018 m. birželio 15 d. įvyko konkursas Klaipėdos „Smeltės“ progimnazijos direktoriaus pareigoms užimti. Šiuo sprendimo projektu prašome skirti konkurso nugalėtoją Arūną Matuzą į Klaipėdos „Smeltės“ progimnazijos direktoriaus pareigas penkerių metų kadencijai.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas gavus konkurso nugalėtojo Arūno Matuzo prašymą skirti nuo 2018 m. rugpjūčio 29 d. į Klaipėdos „Smeltės“ progimnazijos direktoriaus pareigas, laimėjus konkursą.

LR Vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra *savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.*

Švietimo įstaigų vadovai skiriami į pareigas 5 metams atviro konkurso būdu, savivaldybės tarybos sprendimu. Konkursas organizuojamas vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 (toliau–Tvarkos aprašas).

Konkurso metu komisija atrenka pretendentą, geriausiai pasirengusį eiti konkrečios švietimo įstaigos vadovo pareigas, pagal Tvarkos apraše pateiktas Vertinimo pastabų lenteles įvertina pretendentus. Pretendentų konkursinį balą sudaro pretendento kompetencijų vertinimo ataskaitos ir konkurso metu surinktų balų suma.

2018 m. birželio 15 d. vykusiame konkurse į Klaipėdos „Smeltės“ progimnazijos direktoriaus pareigas dalyvavo keturi pretendentai. Konkursą laimėjęs pretendentas Arūnas Matuzas iš galimos maksimalios (5 balų) komisijos narių skiriamos konkursinio balo dalies surinko 4,4 balo, pretendento kompetencijų vertinimo ataskaitos balų vidurkis – 3 balai. Iš viso A. Matuzas surinko 7,4 balo.

**3. Kokių rezultatų laukiama.**

Bus paskirtas Klaipėdos „Smeltės“ progimnazijosvadovas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Švietimo įstaigos vadovo darbo užmokestis nustatomas pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymą (toliau Darbo apmokėjimo įstatymas):

**5.1. Galiojanti suvestinė redakcija nuo 2018 m. liepos 5 d. iki 2018 m. rugpjūčio 31 d.:**

5.1.1. vadovaujantis Darbo apmokėjimo įstatymo 8 straipsnio 2 dalimi, bendrojo ugdymo įstaigos vadovo pareiginės algos pastoviosios dalies koeficiento dydis priklauso nuo mokinių skaičiaus, pedagoginio darbo stažo ir vadybinės kvalifikacinės kategorijos: Klaipėdos „Smeltės“ progimnazijoje yra daugiau kaip 600 mokinių, A. Matuzas turi daugiau kaip 15metų pedagoginio darbo stažą, todėl, vadovaujantis 5 priedo 2 punkto 2.1. papunkčiu, koeficiento ribos yra nuo 7,09 iki 8,76 pareiginės algos baziniais dydžiais (toliau – BD), nustatant vidutinį pareiginės algos pastoviosios dalies koeficientą 7,925 BD;

5.1.2. vadovaujantis Darbo apmokėjimo įstatymo 5 priedo 44 punktu, bendrosios bendrojo ugdymo mokyklos, kuriose mokosi 10 ir daugiau mokinių, kuriems pedagoginės psichologinės tarnybos arba švietimo pagalbos tarnybos dėl įgimtų ar įgytų sutrikimų yra nustačiusios vidutinius, didelius ar labai didelius specialiuosius ugdymosi poreikius, vadovui arba vadovo pavaduotojui, atsakingam už darbą su specialiųjų ugdymosi poreikių turinčiais mokiniais, pareiginės algos pastoviosios dalies koeficientas didinamas iki 5 procentų: Klaipėdos „Smeltės“ progimnazijoje iš viso mokosi 47 specialiųjų ugdymosi poreikių turintys mokiniai, todėl nustatytas vidutinis pareiginės algos pastoviosios dalies koeficientas didinamas 5procentais ir tai sudaro 8,32pareiginės algos BD;

5.1.3. vadovaujantis Darbo apmokėjimo įstatymo 5 priedo 6 punkto 6.2. papunkčio 6.2.2.papunkčiu, pastoviosios algos pastoviosios dalies koeficientai didinami 0,138 BD – įstaigų vadovams, kuriems nesuteikta vadybinė kvalifikacinė kategorija, tačiau jie yra įgiję magistro kvalifikacinį laipsnį: A.Matuzui 2015 metais yra suteiktas edukologijos magistro kvalifikacinis laipsnis, todėl nustatytas vidutinis pareiginės algos pastoviosios dalies koeficientas didinamas 0,138BD, tokiu būdu nustatomas vidutinis pareiginės algos pastoviosios dalies koeficientas 8,46BD.

**5.2. galiojanti suvestinė redakcija nuo 2018 m. rugsėjo 1 d. iki 2018 m. gruodžio 31 d.:**

5.2.1. vadovaujantis Darbo apmokėjimo įstatymo 8 straipsnio 2 dalimi, mokyklų vadovų, jų pavaduotojų ugdymui pareiginės algos pastovioji dalis nustatoma pagal šio įstatymo 5 priedą, atsižvelgiant į mokykloje ugdomų mokinių skaičių, pedagoginio darbo stažą ir veiklos sudėtingumą: Klaipėdos „Smeltės“ progimnazijoje yra daugiau kaip 600 mokinių, A. Matuzas turi daugiau kaip 15metų pedagoginio darbo stažą, todėl, vadovaujantis 5 priedo 41 punktu, koeficiento ribos yra nuo 9,24 iki 12,65 pareiginės algos BD, nustatant vidutinį pareiginės algos pastoviosios dalies koeficientą 10,945 BD;

5.2.2. vadovaujantis Darbo apmokėjimo įstatymo 5 priedo 43 punkto 43.1. papunkčio 43.1.1.papunkčiu, bendrojo ugdymo mokyklų vadovams ir jų pavaduotojams ugdymui, atsakingiems už mokinių, turinčių specialiųjų ugdymosi poreikių, ugdymo organizavimą, jeigu šiose įstaigose ugdoma (mokoma) 10 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių, pareiginės algos pastoviosios dalies koeficientai dėl veiklos sudėtingumo didinami 5–10 procentų: Klaipėdos „Smeltės“ progimnazijoje iš viso mokosi 47specialiųjų ugdymosi poreikių turintys mokiniai, todėl nustatytas vidutinis pareiginės algos pastoviosios dalies koeficientas didinamas 5procentais ir tai sudaro 11,49pareiginės algos BD.

**6. Lėšų poreikis sprendimo įgyvendinimui.**

Nuo 2018 m. rugpjūčio 29 d. iki 2018 m. rugpjūčio 31 d. nustačius švietimo įstaigos vadovui vidutinį pareiginės algos pastoviosios dalies koeficientą 7,925 BD, padidinus koeficientą 5procentais, ir pridėjus 0,138 BD už įgytą magistro kvalifikacinį laipsnį, būtų taikomas koeficientas 8,46 BD.

Nuo 2018 m. rugsėjo 1 d. nustačius švietimo įstaigos vadovui vidutinį pareiginės algos pastoviosios dalies koeficientą 10,945 BD, padidinus koeficientą 5 procentais, būtų taikomas koeficientas 11,49 BD.

Metinis įstaigos vadovo darbo užmokesčio fondas sudarytų 18272,68 Eur (su socialinio draudimo įmokomis – 23842,19 Eur).

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – įstaiga turės vadovą.

PRIDEDAMA:

1. Klaipėdos miesto savivaldybės mero 2018 m. birželio 13 d. potvarkio Nr. M-43 „Dėl Klaipėdos „Smeltės“ progimnazijos direktoriaus pareigoms eiti atrankos komisijos sudarymo“ kopija**,** 1 lapas.
2. Pretendentų į Klaipėdos „Smeltės“ progimnazijos direktoriaus pareigas konkurso 2018m.birželio 15 d. protokolo Nr. ADM-403 išrašas, 1 lapas.
3. 2018 m. liepos 17 d. A. Matuzo prašymo priimti į darbą kopija, 1 lapas.
4. Arūno Matuzo 2015 m. sausio 28 d. magistro diplomo MKU Nr. 002924 kopija, 1 lapas.
5. Teisės aktų išrašas, 3 lapai.

Personalo skyriaus vedėja Inga Gelžinytė-Litinskienė